Likumprojekts

**Grozījumi Pasta likumā**

Izdarīt Pasta likumā (Latvijas Republikas Saeimas un Ministru Kabineta Ziņotājs, 2009, 14.nr.; Latvijas Vēstnesis, 2009, 190.nr.; 2012, 100.nr.; 2013, 69.nr.; 2014, 98.nr., 113.nr.) šādus grozījumus:

1. Izslēgt pārejas noteikumu 12.punkta pēdējo teikumu.

2. Papildināt pārejas noteikumus ar 12.1 un 12.2 punktu šādā redakcijā:

„12.1 Zaudējumus, kas radušies sniedzot abonēto preses izdevumu piegādes pakalpojumus, kompensē katru ceturksni no Satiksmes ministrijas budžetā šim mērķim paredzētajiem līdzekļiem pārskaitot universālā pasta pakalpojuma sniedzējam finanšu līdzekļus, kuru apjoms tiek aprēķināts, ņemot vērā iepriekšējā ceturkšņa operatīvos datus, un kompensējot pilnā apmērā aprēķinātos zaudējumus.

Zaudējumus kompensē šādā kārtībā:

1) par kārtējā gada pirmo ceturksni maksājumus veic 30 dienu laikā pēc operatīvo datu saņemšanas, pārskaitot finanšu līdzekļus, kuru apjoms tiek aprēķināts, balstoties uz pārskata ceturkšņa operatīvajiem datiem, kurus universālā pasta pakalpojuma sniedzējs iesniedz Satiksmes ministrijā līdz attiecīgā gada 30.maijam;

2) par kārtējā gada otro ceturksni maksājumus veic 30 dienu laikā pēc operatīvo datu saņemšanas, pārskaitot finanšu līdzekļus, kuru apjoms tiek aprēķināts, balstoties uz pārskata ceturkšņa operatīvajiem datiem kurus universālā pasta pakalpojuma sniedzējs iesniedz Satiksmes ministrijā līdz attiecīgā gada 30.augustam;

3) par kārtējā gada trešo ceturksni maksājumu veic 30 dienu laikā pēc operatīvo datu saņemšanas, pārskaitot finanšu līdzekļus, kuru apjoms tiek aprēķināts, balstoties uz pārskata ceturkšņa operatīvajiem datiem, kurus universālā pasta pakalpojuma sniedzējs iesniedz Satiksmes ministrijā līdz attiecīgā gada 30.novembrim;

4) par kārtējā gada ceturto ceturksni maksājumu veic ceturtajā ceturksnī avansā par diviem pirmajiem šī ceturkšņa mēnešiem, pārskaitot finanšu līdzekļus, kuru apjoms tiek aprēķināts proporcionāli, ņemot vērā vidējo zaudējumu summas apmēru vienā dienā, balstoties uz pēdējā ceturkšņa pirmā mēneša operatīvajiem datiem, kurus universālā pasta pakalpojuma sniedzējs iesniedz Satiksmes ministrijā līdz attiecīgā gada 30.novembrim;

5) gala norēķinu par pārskata (kalendāra) gadu, kompensējot atlikušo zaudējumu daļu, veic nākamajā gadā pēc gada pārskata apstiprināšanas un auditētā ziņojuma iesniegšanas Satiksmes ministrijā saskaņā ar Gada pārskatu likumā noteiktajiem gada pārskatu iesniegšanas termiņiem.

12.2 Abonēto preses izdevumu piegādes pakalpojumu radīto zaudējumu nekompensēto daļu par 2016.gadu kompensē 2017.gadā pēc universālā pasta pakalpojuma sniedzēja auditētā ziņojuma iesniegšanas Satiksmes ministrijai.”.

Likums stājas spēkā 2017.gada 1.janvārī

Iesniedzējs: Satiksmes ministrs A. Matīss

Vīza: Valsts sekretārs K.Ozoliņš

16.07.2015. 9:32

346

Pakule, 67028115

Inese.Pakule@sam.gov.lv